Rikunarita-ORG/Wikinium huggingface dataset:
# Sindikato

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*
Sindikato

type of organization, industria| Supkategoria di | syndicate, business and professional associations, unions  |
| Parti di | trade unionism, social partners  |
| Nomber kòrtiku | 労組, 노조, 로조  |
| Área di trabou | trade unionism  |
| Has goal | bargaining power  |
| Interested in | trabou, collective bargaining, wage, employee benefit  |
| International Classification of Nonprofit Organizations | 11 300  |
| Mastodon instance URL |   |

  From Wikidata
Un **sindikato**, **federashon sindikal** of **asosiashon di trahadónan** ta un organisashon ku ta representa e interesnan individual i kolektivo di trahadónan ku ta miembro. E promé sindikatonan a nase den e era di e Revolushon Industrial; formando e base pa sosialismo.

## Derecho di e trahadó

Trahadónan por organisa nan mes pa ku nan derecho pa organisá i sali pa nan derecho i kondishonnan di trabou. E derecho aki ta internashonalmente rekonosé dor di ILO den Konvenshon number 87, igual ku artíkulo 11 di e tratado “Protekshon di Derechonan Humano i Libertatnan Fundamental”, mihó konosí komo “Tratado di Roma”. E derecho aki ta ankrá tambe den artíkulo 5 di e “Tratado Sosial Oropeo”. Tantu Aruba, Kòrsou i Sint Maarten (antes Antias Hulandes) komo Hulanda a ratifiká e *Konvenshon di ILO* komo tambe e *Tratado di Roma* rekonosiendo asina e derecho di organisashon di e trahadó.

Na momentu ku gobièrnu aprobá e statuto di e sindikato, e personalidat hurídiko ta drenta na vigor konforme artíkulo 1667 (bieu) di e Kódigo Sivil antiano y e Kodigo Sivil di Aruba. E sindikato na e momentu ei por negoshá i firma un kontrato kolektivo di trabou pa su miembronan.

## Sindikato den parti karibense di Reino Hulandes

Sede di e "Federashon di Trahadónan di Aruba" (FTA) na San Nicolas, Aruba
Algun sindikato:

* Algemene Bond van Overheids- & Overige Personeel (ABVO, Boneiru, Kòrsou, Sint Maarten)
* Federashon di Trahadónan di Kòrsou (CFW, Kòrsou)
* Independent Oil Workers Union of Aruba (IOWUA, Aruba)
* Petroleum Werkers Federatie van Curaçao (PWFC, Kòrsou)
* Sindikato di Empleadonan Publiko i Priva di Aruba (SEPPA, Aruba)
* Sindikato di Maestro di Aruba (SIMAR, Aruba)
* Sindikato di Trahadó di Duana i Fiskalia (STRAF, Boneiru)
* Sindikato di Trahadó den Edukashon na Kòrsou (SITEK, Kòrsou)

Algun federashon sindikal:

* Federashon Sindikal di Trahadónan di Boneiru (AFBW, Boneiru)
* Federashon di Trahadónan di Aruba (FTA, Aruba)
* Sentral General di Trahadonan di Kòrsou (SSK, Kòrsou)
* Sentral di Sindikatonan di Kòrsou (SSK, Kòrsou)
* Sentral Solidaridat Sindikal (SSS, Kòrsou)

## Wak tambe

* Dia di Labor